Izziņa par atzinumos sniegtajiem iebildumiem

|  |
| --- |
| **par rīkojuma “Par valsts sabiedrības ar ierobežotu atbildību “Traumatoloģijas un ortopēdijas slimnīca” stratēģisko mērķi” projektu** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 30.04.2019. |
|  |  |
| Saskaņošanas dalībnieki | Finanšu ministrija, Tieslietu ministrija, Pārresoru koordinācijas centrs, Latvijas Brīvo arodbiedrību savienība |
|    |  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Pārresoru koordinācijas centrs |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. |  | **Pārresoru koordinācijas centrs.**1. Atbilstoši konceptuālajam ziņojumam “Par veselības aprūpes sistēmas reformu”, kas apstiprināts ar Ministru kabineta 2017.gada 7.augusta rīkojumu Nr.394 (turpmāk – ziņojums), sabiedrība ar ierobežotu atbildību “Traumatoloģijas un ortopēdijas slimnīca” (turpmāk – TOS) ir iekļauta IV līmenī atbilstoši ziņojumā noteiktajam (19.lpp.) stacionāro ārstniecības iestāžu dalījumam pa pakalpojumu līmeņiem. Ziņojuma 104.punkts noteic, ka IV līmeņa slimnīcas ar specializāciju pediatrijā, traumatoloģijas un ortopēdijas profilā, grūtnieču aprūpē un dzemdību palīdzības profilā, rehabilitācijas profilā nodrošina terciārā līmeņa veselības aprūpes pakalpojumus atbilstoši specializācijai. Vēršam uzmanību, ka anotācijā minētie plānošanas dokumenti neapraksta TOS sniegtos pakalpojumus, kā arī anotācijā nav iekļauta informācija par TOS sniegtajiem un attīstībā esošiem vai plānotiem pakalpojumiem, kā arī aktivitātēm ārstniecības personu izglītībā, zinātnes un pētniecības jomā. Ņemot vērā iepriekš minēto, lūdzam papildināt anotāciju ar informāciju, kas pamato projektā piedāvāto TOS vispārējā stratēģiskā mērķa formulējumu. | **Ņemts vērā.**Skatīt papildinātu Anotāciju. | Kapitālsabiedrība ir vienīgā specializētā slimnīca Latvijā kas sniedz palīdzību pacientiem vissarežģītāko kaulu lūzumu gadījumos, ar iedzimtām vai iegūtām ortopēdiskām saslimšanām, kaulu un locītavu sastrutojumiem. Slimnīcā tiek ārstētas agrāk iegūtu locītavu ievainojumu vai kaulu lūzumu sekas pielietojot arī mikro un plastikas ķirurģijas metodes, skeleta un muskuļu onkoloģiskas saslimšanas, tiek veikta locītavu endoprotezēšana, artroskopiska un plaukstas ķirurģija. Pēc ķirurģiskas ārstēšanas pacientiem tiek nodrošināta rehabilitācija. Tiek pielietotas modernas diagnostikas metodes. Kapitālsabiedrība sniedz ambulatoru palīdzību traumu gadījumos, pieredzējušu ortopēdu konsultācijas hronisku saslimšanu gadījumos.Kapitālsabiedrība savu darbību izglītības un pētniecības jomā realizē sadarbībā ar universitātēm un citām izglītības iestādēm. To koordinē šim mērķim izveidotā izglītības un zinātnes grupa.Ar Latvijas universitāti un Rīgas Stradiņa universitāti ir noslēgti ilgtermiņa sadarbības un partnerības līgumi par studentu zinātnisko darbu izstrādi, praktisko apmācību un rezidentu apmācību. Kapitālsabiedrībai ir klīniskā bāze starptautisku klīnisko pētījumu veikšanai, ārzemju ārstu apmācībai pleca locītavas protezēšanā un universitāšu doktorantūras studiju zinātnisko darbu izstrādei.Kapitālsabiedrība aktīvi piedalās medicīnas māsu profesijas pilnveidē, ilgstoši nodrošinot profesionālo klīnisko prasmju apgūšanu medicīnas studentiem mācību/studiju procesu ietvaros. Kapitālsabiedrības turpmākajos nākotnes mērķos plānots ieviest māsu – mentoru sistēmu, kura ļautu paaugstināt profesionālo klīnisko prasmju apgūšanas kvalitāti un sniegtu atbalstu jaunajiem darba ņēmējiem. |
|  | 2. Lai sasniegtu stratēģisko mērķi kapitālsabiedrībai ir izvirzīti trīs nefinanšu mērķi:- uzlabot veselības aprūpes pakalpojumu pieejamību;- nodrošināt efektivitāti veselības aprūpes pakalpojumu plānošanā un sniegšanā;- nodrošināt kvalitatīvu veselības aprūpes pakalpojumu sniegšanu;un viens finanšu mērķis - nodrošināt finansiāli stabilu uzņēmuma darbību. | **Pārresoru koordinācijas centrs.**2. Anotācijā ir izvirzīti TOS finanšu un nefinanšu mērķi, kas sekmētu vispārējā stratēģiskā mērķa sasniegšanu, taču nav izvirzīts nefinanšu mērķis, kas raksturo TOS sasniedzamos rezultātus zinātnes un pētniecības attīstībā. Vēršam uzmanību, ka finanšu un nefinanšu mērķus izvirza kapitālsabiedrības vidēja termiņa darbības stratēģijas izstrādes gaitā un tie ir izteikti ar konkrētiem izmērāmiem rādītājiem, kas ir saistīti un raksturo attiecīgās kapitālsabiedrības darbības specifiku un finanšu stāvokli. Saskaņā ar Kapitālsabiedrību pārvaldības likuma 1.panta pirmās daļas 16.punktu nefinanšu mērķi ir kapitālsabiedrības mērķi, kas izriet no kapitālsabiedrībai noteiktā vispārējā stratēģiskā mērķa, tiesību aktiem un politikas plānošanas dokumentiem un ir saistīti ar publiskai personai noteikto funkciju izpildes nodrošināšanu. Savukārt atbilstoši Kapitālsabiedrību pārvaldības likuma 1.panta pirmās daļas 17.punktam finanšu mērķi ir kapitālsabiedrības mērķi, kas saistīti ar tās finanšu darbības stāvokli (tai skaitā rentabilitāte, kapitāla struktūra, apgrozījums, dividendes un peļņa). PKC ieskatā nav nepieciešamības anotācijā izvirzīt kapitālsabiedrības finanšu un nefinanšu mērķus, jo tos var noteikt arī TOS vidēja termiņa darbības stratēģijas izstrādes gaitā, ņemot vērā iepriekš minēto. | **Ņemts vērā.**Anotācijā dzēsta informācija par kapitālsabiedrības finanšu un nefinanšu mērķiem. Attiecīgā informācija tiks iekļauta kapitālsabiedrības vidēja termiņa darbības stratēģijā 2019.-2021.gadam. | Dzēsts. |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ligita Roze

|  |
| --- |
| (par projektu atbildīgās amatpersonas vārds un uzvārds) |
| Veselības ministrijas Kapitālsabiedrību un investīciju uzraudzības nodaļas vecākā referente |
| (amats) |
| Tālrunis 67876157; fakss 67876002 |
| (tālruņa un faksa numurs) |
| Ligita.Roze@vm.gov.lv |
| (e-pasta adrese) |